Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 586/12/8803	Košice II, 31.10.2013
EEČ : 2-64-350-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 105,00 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: XXXXX škodu  
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Juh pod spisovou značkou XXXXX
V trestnej veci vedenej proti obvinenému XXXXX za prečin poškodzovanie cudzej veci podľa § 245 odsek 1 Trestného zákona , ktorého sa dopustil tak, že :

 - dňa 17.06.2012 v čase asi o 03.00 hod. v obytnom bloku na ul. XXXXX poškodil vchodové dvere do tohto bloku  tak, že najprv do týchto dverí  najmenej 10 krát kopol a  následne  rozbil  sklenenú výplň týchto dverí, čím spôsobil poškodenému -  spoločenstvu vlastníkov bytov ,, XXXXX škodu vo výške 1105 EUR.  

Odôvodnenie: 
Uznesením policajného orgánu Okresného riaditeľstva PZ, Obvodného oddelenia XXXXX - Juh podľa § 199 ods. 1 Tr. por.  sp. zn. XXXXXo dňa XXXXX bolo začaté trestné stíhanie za prečin poškodzovania cudzej veci podľa § 245 odsek 1 trestného zákona.

Následne uznesením policajného orgánu Okresného riaditeľstva PZ, Obvodného oddelenia XXXXX - Juh podľa § 206 ods. 1 Tr. por.  vyššie uvedenej spisovej značky  zo dňa 29.11.2012 bolo vznesené obvinenie XXXXX za prečin poškodzovania cudzej veci  podľa § 245 ods. 1 Tr. zák., na tom skutkovom základe, ako je to uvedené vo výrokovej časti citovaného uznesenia.

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a  poškodený uzavreli dňa 19.09.2013 dohodu o zmieri, z ktorej je zrejmé, že obvinený sa za svoje protiprávne konanie 
poškodenému ospravedlnil, oľutoval svoje konanie a uhradil spôsobenú škodu v plnej výške .

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.

	Dňa 10.09.2013 obvinený zložil na depozitný účet Krajskej prokuratúry v Košiciach XXXXX pre účely zmieru peňažnú sumu vo výške 80,- €, z ktorej 50% je určených XXXXX  a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.

	Obvinený a  poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu zákon sťažnosť nepripúšťa.

JUDr. Andrej Šaro
prokurátor